
ΑΠΟΦΑΣΕΙ Σ 

(ΐ) 

Απόκτηση της Ελληνικής Ιθαγένειας από τη 
Χουρτσίτζε Γ κάλιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ 

Με την αριθ. 18019/26.11.2001 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης έγινε δεκτή η από 14.2.2001 αίτηση της Χουρτσίτζε 
Γ κάλιας του Βασιλείου και της Σιμέλας, για την απόκτηση 
της Ελληνικής Ιθαγένειας. 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 3422 (2) 

Τροποποίηση της ΕΣ 591/20.11.1991 απόφασης 
Νομάρχη Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

2) Την αριθμ. 75/90 απόφαση του Δημοτικού Συμβου¬ 
λίου Πάργας. 

3) Την αριθμ. ΕΣ 591/20.11.1991 απόφαση του Νομάρχη 
Πρέβεζας, περί συστάσεως στο Δήμο Πάργας, του Νο¬ 
μού Πρέβεζας, ίδιου Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπια¬ 
γωγείου Πάργας». 

4) Τις διατάξεις του άρθρου 16 του Ν. 2539/97. 

5) Την αριθμ. 2100/30.7.1998 απόφαση του Γενικού 
Γ ραμματέα Περιφέρειας Ηπείρου «περί τοποθέτησης 
προϊσταμένων οργανικών μονάδων τμημάτων των 
Δ/νσεων Περιφέρειας Ηπείρου». 

6) Την αριθμ. 20921/19.9.2001 (ΦΕΚ 1271/Β/2001) από¬ 
φαση του Γ ενικού Γ ραμματέα Περιφέρειας Ηπείρου «πε- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρί μεταβίβαση αρμοδιοτήτων και παροχή εξουσιοδότη¬ 
σης υπογραφής αποφάσεων, εγγράφων κλπ. «Με εντολή 
Γενικού Γραμματέα Περιφέρειας» στο Γενικό Δ/ντή, στο 
Δ/ντή και στους Πρ/νουςτων Τμημάτων της Δ/νσης Τοπ. 
Αυτ/σης και Διοίκησης των Νομών, εκτός της έδρας της 
Περιφέρειας». 

7) Την αριθμ. 62/2001 απόφαση του Δημοτικού Συμβου¬ 
λίου Δήμου Πάργας, περί τροποποιήσεως της αριθμ. ΕΣ 
591/20.11.91 απόφασης του Νομάρχη Πρέβεζας, αποφα¬ 
σίζουμε: 

1) Τροποποιούμε εν μέρει τη συστατική πράξη, αριθμ. 
ΕΣ 591/20.11.1991 απόφαση του Νομάρχη Πρέβεζας, 
από «Σχολική Επιτροπή Δημοτικού Σχολείου και Νηπια¬ 
γωγείου Πάργας», σε «ενιαία Σχολική Επιτροπή 1ου και 
2ου Δημοτικού Σχολείου και 1ου και 2ου Νηπιαγωγείου 
Πάργας». 

2) Το Νομικό Πρόσωπο θα διοικείται από 9/μελές Διοι¬ 
κητικό Συμβούλιο, Ενιαίας Σχολικής Επιτροπής του 1ου 
και 2ου Δημοτικού Σχολείου και 1ου και 2ου Νηπιαγωγεί¬ 
ου Πάργας, τα μέλη του οποίου θα ορίζονται με απόφαση 
του Δημοτικού Συμβουλίου και θα αποτελείται από: 

α) Τον εκάστοτε Δήμαρχο ή Αντιδήμαρχο ή ένα Δημοτι¬ 
κό Σύμβουλο, ως Πρόεδρο. 

β) Το Δ/ντή του 1ου Δημοτικού Σχολείου Πάργας. 

γ) Το Δ/ντή του 2ου Δημοτικού Σχολείου Πάργας. 

δ) Το Δ/ντή του 1ου Νηπιαγωγείου Πάργας. 

ε) Το Δ/ντή του 2ου Νηπιαγωγείου Πάργας 

στ) Τον Εκπρόσωπο Γονέωντου 1ου Δημοτικού Σχολεί¬ 
ου Πάργας. 

ζ) Τον Εκπρόσωπο Γ ονέωντου 2ου Δημοτικού Σχολείου 
Πάργας. 

η) Τον Εκπρόσωπο Γονέων του 1ου Νηπιαγωγείου Πάρ- 
γας. 

θ) Τον Εκπρόσωπο Γ ονέωντου 2ου Νηπιαγωγείου Πάρ- 
γας. 

3) Η θητεία των μελών του Δ.Σ. του ανωτέρω Νομικού 
Προσώπου ακολουθεί τη Δημοτική Περίοδο. 

4) Το διοικητικό Συμβούλιο εκλέγει αντιπρόεδρο και 
Γραμματέα από τα μέλη του. 

5) Στον προϋπολογισμό χρήσης 2001, έχει προβλεφθεί 
η απαιτούμενη πίστωση, η οποία ανέρχεται στο ποσό των 
5.000.000 δρχ. 

Κατά τα λοιπά ισχύει η αριθμ. ΕΣ 591/20.11.1991 από¬ 
φαση του Νομάρχη Πρέβεζας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πρέβεζα, 21 Νοεμβρίου 2001 
Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 

-♦- 

Αριθ.8517 (3) 

Τροποποίηση Οργανισμού Εσωτερικής Υπηρεσίας 
Δήμου Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 12 του Ν. 1188/81 «περίκα- 
ταστάσεως προσωπικού των Οργανισμών Τοπ/κής 
Αυτ/σης». 

2) Τις διατάξειςτου άρθρου 8του Ν. 2307/95 «προσαρ¬ 


μογή Νομοθεσίας αρμοδιότητος Υπουργείου Εσωτερι¬ 
κών στις διατάξεις για τη Νομαρχιακή Αυτοδιοίκηση και 
άλλες διατάξεις». 

3) Τις διατάξεις του άρθρου 1-7του Ν. 2503/97 «Διοίκη¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

4) Την αριθμ. 151/1999 απόφαση του Δημοτικού Συμ¬ 
βουλίου Πρέβεζας, με την οποία ψηφίσθηκε ο Οργανι¬ 
σμός Εσωτερικής Υπηρεσίας (ΟΕΥ) του Δήμου, και δημο- 
σιεύθηκε στο ΦΕΚ 1193 Τεύχος Β'/15.6.1999. 

5) Την αριθμ. 244/2001 απόφαση του Δημοτικού Συμ¬ 
βουλίου Πρέβεζας «περί τροποποιήσεως του άρθρου 17 
ΟΕΥ του ανωτέρω Δήμου». 

6) Την αριθμ. 47/2001 απόφαση του Υπηρεσιακού Συμ¬ 
βουλίου του άρθρου 8 του Ν. 2307/95, με την οποία ομό¬ 
φωνα γνωμοδοτεί υπέρ της τροποποίησης του ΟΕΥ του 
Δήμου Πρέβεζας. 

7) Την αριθμ. 2100/30.7.1998 απόφαση του Γενικού 
Γ ραμματέα Περιφέρειας Ηπείρου «περί τοποθέτησης 
Προϊσταμένων Οργανικών Μονάδων - Τμημάτων των 
Δ/νσεων Περιφέρειας Ηπείρου». 

8) Την αριθμ. 20921/19.9.2001 (ΦΕΚ 1271/Β/2001) από¬ 
φαση του Γ ενικού Γ ραμματέα Περιφέρειας Ηπείρου, «πε¬ 
ρί μεταβίβασης αρμοδιοτήτων και παροχή εξουσιοδότη¬ 
σης υπογραφής αποφάσεων, εγγράφων κ.λ.π. Με εντολή 
Γ ενικού Γ ραμματέα Περιφέρειας στον Γ ενικό Διευθυντή, 
στον Διευθυντή και στους Προϊσταμένους των Τμημάτων 
της Διεύθυνσης Τοπικής Αυτοδιοίκησης και Διοίκησης 
των Νομών, εκτός της έδρας της Περιφέρειας Ηπείρου». 

9) Το γεγονός ότι υπάρχει εγγεγραμμένη πίστωση στον 
Προϋπολογισμό του Δήμου για την κάλυψη της δαπάνης, 
αποφασίζουμε: 

Επικυρώνουμε την αριθμ. 244/2001 απόφαση του Δη¬ 
μοτικού Συμβουλίου Πρέβεζας «περί τροποποίησης του 
άρθρου 17 του Οργανισμού Εσωτερικής Υπηρεσίας 
(ΟΕΥ)» αυτού ως εξής: 

1. Κατηγορία Πανεπιστημιακής Εκπαίδευσης: 

Α' Μια (1) θέση ΠΕ11 Πληροφορικής. 

Β' Μια (1) θέση ΠΕ3 Πολιτικών Μηχανικών. 

Γ Μία (1) θέση ΠΕ4 Αρχιτεκτόνων Μηχανικών. 

2. Κατηγορία Δευτεροβάθμιας Εκπαίδευσης: 

Α' Μία (1) θέση ΔΕ24 Ηλεκτολόγων 

Β' Μια (1) θέση ΔΕ38 Χειριστών Η/Υ. 

Κατά τα λοιπά ισχύει, όπως έχει,ο ΟΕΥ του Δήμου που 
ψηφίσθηκε με την αριθμ. 151/1999 απόφαση του Δημοτι¬ 
κού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Νοεμβρίου 2001 
Με εντολή Γ ενικού Γ ραμματέα Περιφέρειας 
Η Αναπληρώτιρα Διευθύντρια 
Μ. ΠΙΠΙΛΙΔΟΥ 

-♦- 

Αριθ. 8987 (4) 

Σύσταση Δημοτικού Νομικού Προσώπου με την επωνυ¬ 
μία «Δημοτικός Παιδικός Σταθμός δ.δ. Μελικής - Δή¬ 
μου Μελικής» Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 7 και 9 του Ν. 2503/97 

(Φ.Ε.Κ. 107/τ.Α'/30.5.97) «Διοίκηση, οργάνωση, στελέχω- 
ση της Περιφέρειας, ρύθμιση διατάξεων για την Τοπική 
Αυτ/ση και άλλες διατάξεις». 

2. Τις διατάξεις της παρ. 1 του άρθρου 12 του Ν. 
2880/2001 (Φ.Ε.Κ. 9/τ.Α'/30.1.2001) «Πρόγραμμα “ΠΟΛΙ¬ 
ΤΕΙΑ” για την μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις», οι οποίες αντι¬ 
κατέστησαν τις διατάξεις του άρθρου 26 του Δ. Κ. Κ. (Π .Δ. 
410/95). 

3. Τις διατάξεις του .άρθρου 203 του Δ.Κ.Κ. (Π.Δ. 
410/95). 

4. Τις διατάξειςτου άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

5. Την αριθμ. 39/2001 απόφαση του δημοτικού συμβου¬ 
λίου Μελικής σχετικά με τη σύσταση Δημοτικού Νομικού 
Προσώπου με την επωνυμία «Δημοτικός Παιδικός Σταθ¬ 
μός δ.δ. Μελικής - Δήμου Μελικής». 

6. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζουμε: 

Νομιμοποιούμε την 39/2001 απόφαση του δημοτικού 
συμβουλίου Μελικής με την οποία προσαρμόζεται κατ’ 
εφαρμογή των διατάξεων της παρ. 1 του άρθρου 12 του 
Ν. 2880/2001 (Φ.Ε.Κ. 9/30.1.2001 τ.Α'), η συστατική πρά¬ 
ξη του νομικού προσώπου «Κρατικός Παιδικός Σταθμός 
Μελικής», στις διατάξεις του άρθρου 203 του Π.Δ. 410/95 
(Δ.Κ.Κ.), ως εξής: 

1. Συστήνεται στον Δήμο Μελικής Νομού Ημαθίας, νομικό 
πρόσωπο με την επωνυμία «Δημοτικός Παιδικός Σταθμός 
δ.δ. Μελικής - Δήμου Μελικής» με έδρα τη Μελική. 

2. Σκοπός του Νομικού Προσώπου είναι: 

Α. Η φιλοξενία, φροντίδα και διαπαιδαγώγηση σ’ αυτό 
παιδιών εργαζομένων μητέρων και ακολούθως οικονομι¬ 
κά αδυνάτων οικογενειών, με προτίμηση εκείνους που 
έχουν ανάγκη φροντίδας από διάφορες κοινωνικές αιτίες. 

Β. Το Διοικητικό Συμβούλιο μπορεί να καθορίζει τρο¬ 
φεία για τα παιδιά που φιλοξενούνται σε αυτό ανάλογα 
την οικονομική δυνατότητα της οικογένειας. 

Γ. Το Δ.Σ. του Δ.Π.Σ. μπορεί να αυξομειώνειτον αριθμό 
και την ηλικία των παιδιών ανάλογα με τις ανάγκες που 
υπάρχουν. 

3. Πόροι του Νομικού Προσώπου είναι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης για την κάλυψη 
των δαπανών λειτουργίας και συντήρησης του νομικού 
προσώπου, καθώς και των δαπανών μισθοδοσίας του 
προσωπικού του. 

β) Επιχορηγήσεις του Δήμου ή άλλων φορέων του Δη¬ 
μοσίου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από το αντίτιμο παρεχόμενων υπηρεσιών. 

ε) Πρόσοδοι από την δική του περιουσία. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

4. Περιουσία του νομικού προσώπου είναι η κινητή και 
ακίνητη περιουσία του πρώην Κρατικού Παιδικού Σταθ¬ 
μού Μελικής. 

5. Το νομικό πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται, από τον Αντιπρόεδρο. 


Ακροτελεύτια διάταξη 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού οικ. έτους 2001 
του δήμου Μελικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 6 Νοεμβρίου 2001 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 13632 (5) 

Σύσταση αμιγούς Δημοτικής Επιχείρησης στο Δήμο 
Εξωμβούργου Νομού Κυκλάδων με την επωνυμία «Δη¬ 
μοτική Επιχείρηση Ανάπτυξης Δήμου Εξωμβρούργου 
Τήνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτων άρθρων 277 και επομένων του Π.Δ. 
410/95 (Δ. Κ.Κ.). 

2. Τις διατάξεις του Ν. 2503/1997. 

3. Την 25027/9.4.1984 (ΦΕΚ 244/Β/19.4.1984) απόφαση 
του Υπουργού Εσωτερικών. 

4. Την αριθμ. 110/2001 απόφαση του Δημοτικού Συμ¬ 
βουλίου Εξωμβούργου. 

5. Την πλήρη οικονομοτεχνική μελέτη και την 11641/ 
15.11.2001 αξιολόγησή της από τη Διεύθυνση Σχεδια- 
σμού και Ανάπτυξης της Περιφέρειας, αποφασίζουμε: 

1. Συνίσταται στο Δήμο Εξωμβούργου του Νομού Κυ¬ 
κλάδων αμιγής Δημοτική Επιχείρηση με την επωνυμία 
«Δημοτική Επιχείρηση Ανάπτυξης Δήμου Εξωμβούργου 
Τήνου» με το διακριτικό τίτλο «Δ.Ε.Α.Ε.Τ.» ως νομικό πρό¬ 
σωπο ιδιωτικού δικαίου που διέπεται από τις διατάξεις 
των άρθρων 277 και επομένων του Π.Δ./τος 410/95 
(Δ.Κ.Κ.). 

2. Σκοποί της επιχείρησης είναι: 

α) Η ουσιαστική και ολοκληρωμένη πολιτιστική ανάπτυ¬ 
ξη του Δήμου Εξωμβούργου Τήνου καθώς και η ενεργητι¬ 
κή και συνειδητή συμμετοχή των πολιτών στην πολιτιστι¬ 
κή ζωή του Δήμου. 

β) Η δημιουργία της απαραίτητης πολιτιστικής υποδο¬ 
μής. 

γ) Η προβολή και αξιοποίηση της πολιτιστικής κληρονο¬ 
μιάς του τόπου. 

δ) Η διοργάνωση πολιτιστικών, κοινωνικών και αθλητι¬ 
κών εκδηλώσεων. 

ε) Η διοργάνωση επιμορφωτικών σεμιναρίων που θ’ 
απευθύνονται τόσο στους αιρετούς εκπροσώπους της 
Αυτοδιοίκησης όσο και στους εργαζόμενους στον χώρο 
αυτό. Στόχος των επιμορφωτικών προγραμμάτων είναι η 
συνεχή ενημέρωση των αιρετών και εργαζομένων στην 
Αυτοδιοίκηση πάνω σε θέματα που αφορούν το χώρο της 
Αυτοδιοίκησης αλλά και γενικότερα. 

στ) Η ενημέρωση των πολιτών με την έκδοση ενημερω¬ 
τικών δελτίων και εκπομπών στα Μ.Μ.Ε. 

ζ) Η ανάληψη αναπτυξιακών πρωτοβουλιών και η πραγ¬ 
ματοποίηση επενδυτικών δραστηριοτήτων ιδίως στους 
τομείς του τουρισμού, του πολιτισμού και της αξιοποίη¬ 
σης των ήπιων μορφών ενέργειας. 

η) Η ενημέρωση, καθοδήγηση και υποστήριξη των εν- 

διαφερόμενων φυσικών ή/και νομικών προσώπων για την 
πραγματοποίηση επενδυτικών δραστηριοτήτων. 

θ) Η ενημέρωση, επεξεργασία και υποβολή προτάσεων 
για υπαγωγή στα Κοινοτικά Προγράμματα και τις Κοινοτι¬ 
κές Πρωτοβουλίες. 

ι) Η σύνταξη τοπικών αναπτυξιακών προγραμμάτων , η 
επισήμανση των αναγκαίων πόρων για την υλοποίησή 
τους , από Εθνικά και Κοινοτικά Προγράμματα. 

ια) Η σύσταση και λειτουργία Τεχνικού Γραφείου με 
αντικείμενο την εκπόνηση μελετών, την επίβλεψη και συ¬ 
ντήρηση των κτιρίων κ.λ.π. 

ιβ) Η σύναψη προγραμματικών συμβάσεων για την αξιο¬ 
ποίηση και εκμετάλλευση των παραλίων του Δήμου κατά 
την θερινή περίοδο. 

ιγ) Η δημιουργία Εκθετηρίου - Πωλητηρίου Τοπικών 
Προϊόντων. 

ιδ) Η οργανωτική, διοικητική, τεχνική υποστήριξη και 
επιστημονική κάλυψη του Δήμου Εξωμβούργου Τήνου. 

ιε) Η διάδοση και ανάπτυξη της καλλιτεχνικής παιδείας 
στους τομείς της μουσικής, του χορού, του κινηματογρά¬ 
φου, του θεάτρου, και άλλων οπτικοακουστικών μέσων 
καθώς και των εικαστικών τεχνών. 

ιστ) Η δημιουργία και ανάπτυξη της αναγκαίας υποδο¬ 
μής για την βελτίωσης της ποιότητας της ζωής και την δη- 
μιουργική αξιοποίηση του ελεύθερου χρόνου των κατοί¬ 
κων του Δήμου και ιδιαίτερα των νέων. 

ιζ) Η ανάπτυξη της συνεργασίας με τους πολιτιστικούς 
φορείς του Δήμου αλλά και του νησιού και η παροχή με 
κάθε δυνατό τρόπο ηθικής και υλικής βοήθειας και τεχνι¬ 
κής υποστήριξης, με στόχο την ενίσχυση της ερασιτεχνι¬ 
κής δημιουργίας καιτηνδιερεύνησητου πεδίουτωνπρω- 
τοβουλιών και των παρεμβάσεων τους. 

ιη) Η συνεργασία με την εκπαιδευτική κοινότητα του νη¬ 
σιού για την από κοινού προώθηση και υλοποίηση πολιτι¬ 
στικών, πνευματικών, παιδαγωγικών, εκπαιδευτικών, επι¬ 
μορφωτικών και αθλητικών δραστηριοτήτων μέσα και 
έξω από τα σχολεία και η εξασφάλιση της ουσιαστικής 
συμμετοχής των μαθητικών κοινοτήτων και της νεολαίας 
γενικότερα στις δραστηριότητες της επιχείρησης. 

ιθ) Η σύσταση και λειτουργία δομών κοινωνικής μέρι¬ 
μνας και προστασίας των κατοίκων της Τήνου όπως είναι 
κέντρο οικογενειακού προγραμματισμού, η φροντίδατων 
ηλικιωμένων και των ατόμων με ειδικές ανάγκες, η ενημέ¬ 
ρωση και πρόληψη για την αντιμετώπιση επικίνδυνων 
εξαρτησιογόνων ουσιών κ.λ.π. 
κ) Η έκδοση εντύπων και βιβλίων, 
κα) Η συμμετοχή σετουριστικές και λοιπές εκθέσεις τόσο 
στο εσωτερικό όσο και στο εξωτερικό με στόχο την προβο¬ 
λή του Δήμου και των παραγωγικών φορέων της περιοχής. 

3. Η επιχείρηση θα διοικείται από (7) επταμελές Διοικη¬ 
τικό Συμβούλιο τα μέλη του οποίου ορίζονται με τους ανα¬ 
πληρωτές των από το Δημοτικό Συμβούλιο. Από τα μέλη 
αυτά: α) τέσσερις (4) θα είναι αιρετοί εκπρόσωποι του Δή¬ 
μου (ο ένας τουλάχιστον πρέπει να προέρχεται από την 
μειοψηφία) β) ένας (1) εκπρόσωπος τοπικού κοινωνικού 
φορέα και γ) τα υπόλοιπα μέλη θα είναι δημότες ευαισθη¬ 
τοποιημένοι με πείρα και γνώσεις σχετικές με το αντικεί¬ 
μενο της επιχείρησης. 

4. Η διάρκεια της Επιχείρησης είναι αορίστου χρόνου 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

5. Έδρα της Επιχείρησης είναι ο Δήμος Εξωμβούργου 
του Νομού Κυκλάδων. 


6. Το κεφάλαιο που διαθέτει ο Δήμος Εξωμβούργου 
στην Επιχείρηση για κάλυψη του αρχικού κεφαλαίου κί¬ 
νησης και άλλων επενδυτικών δαπανών είναι 11.250.000 
δραχμές. 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεών της και γενικά από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και άλλες επιχορηγήσεις. 

8. Η Επιχείρηση διαλύεται: 

α. Με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του και 
απόφαση του Γ ενικού Γ ραμματέα Περιφέρειας. 

β. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχείρη¬ 
σης. Το υπόλοιπο περιέρχεται στο Δήμο Εξωμβούργου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτείατης Επιχείρησης, διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ./τος 410/95 (Δ.Κ.Κ.), και την 25027/9.4.84 απόφαση 
του Υπουργού Εσωτερικών (ΦΕΚ244/Β/19.4.1984). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Εξωμβούργου ύψους 11.250.000 δραχμών και 
θα εγγράφει πίστωση για το σκοπό αυτό υπό Κ.Α. 211.9α 
των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 27 Νοεμβρίου 2001 

Ο Γ ενικός Γ ραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 

-Φ- 

Αριθ. 14465. 14344 (6) 

Σύσταση αμιγούς Δημοτικής Επιχείρησης στο Δήμο Λεια- 
νοκλαδίου Νομού Φθιώτιδας, με την επωνυμία «Επιχεί¬ 
ρηση Δημοτικής Ανάπτυξης Λειανοκλαδίου (Ε.Δ.Α.Λ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284 του Π. Δ/τος 
410/95 (Δ.Κ.Κ.), όπως συμπληρώθηκαν και αντικαταστάι- 
θηκαν με αυτές του άρθρου 11 (παρ. 22,23, και 24) του Ν. 
2503/97 (Φ.Ε.Κ. Α' 107), 27του Ν. 2081/92 (Φ.Ε.Κ. Α' 154), 
όπως αντικαταστάθηκε με αυτές του άρθρου 2 του Ν. 
2469/97 (Φ.Ε.Κ. Α'38). 

2. Την 36/2001 απόφαση του Δημοτικού Συμβπυλίου 
Δήμου Λειανοκλαδίου περί σύστασης αμιγούς Δημοτικής 
Επιχείρησης με την επωνυμία «Επιχείρηση Δημοτικής 
Ανάπτυξης Λειανοκλαδίου (Ε.Δ.Α.Λ.). 

3. Την 1100/11.2.98 απόφασή μας, με την οποία μεταβι¬ 
βάστηκε το δικαίωμα υπογραφής «Με εντολή Γ ενικού 
Γ ραμματέα», στο Διευθυντή Αυτοδιοίκησης και Αποκέ¬ 
ντρωσης (Φ.Ε.Κ. Β' 179/25.2.98), αποφασίζουμε: 

1. Συνιστούμε στο Δήμο Λειανοκλαδίου αμιγή Δημοτική 
Επιχείρηση με την επωνυμία «Επιχείρηση Δημοτικής Ανά¬ 
πτυξης Λειανοκλαδίου (Ε.Δ.Α.Λ.). 

2. Σκοποί της Επιχείρησης είναι: 

α) Η εκτέλεση έργων που έχουν σκοπό την εξυπηρέτη¬ 
ση του κοινού, καθώς και η οικονομική εκμετάλευση των 
έργων αυτών. 

β) Η παραγωγή αγαθών ή η παροχή υπηρεσιών,που 
έχουν σκοπό την εξυπηρέτηση του κοινού. 

γ) Η ανάπτυξη δραστηριοτήτων που έχουν σκοπό την 
πραγματοποίηση εσόδων. 

Ειδικότερα,σκοποί της Δημοτικής Επιχείρησης ενδει¬ 
κτικά είναι: 

α) Η εφαρμογή δράσεων που στοχεύουν στην οικονομι¬ 
κή και κοινωνική ανάπτυξη, τις υπηρεσίες Πρόνοιας &την 
πολιτιστική αναβάθμιση του Δήμου Λεινοκλαδίου,στο σύ¬ 
νολό του και σε κάθε ένα Δημοτικό Διαμέρισμα ειδικότε¬ 
ρα. 

β) Η εφαρμογή προγραμμάτων για την καταπολέμηση 
της ανεργίας. 

γ) Η διοργάνωση προγραμμάτων εκπαίδευσης του ερ¬ 
γατικού δυναμικού και η προώθηση της διαρκούς επιμόρ¬ 
φωσης εργαζομένων. 

δ) Η αξιοποίηση της τεχνογνωσίας καιτης εμπειρίας άλ¬ 
λων Χωρών της Ευρώπης,με την συμμετοχή σε διακρατι¬ 
κά δίκτυα ανταλλαγής εμπειριών και υλοποίησης αντί¬ 
στοιχων προγραμμάτων. 

ε) Η συμμετοχή στις Κοινοτικές Πρωτοβουλίες και τα 
Ευρωπαϊκά Προγράμματα και η αξιοποίηση κοινοτικών 
πόρων από τα διαρθρωτικά ταμεία ή άλλες πηγές της Ευ¬ 
ρωπαϊκής Ένωσης. 

στ) Η ανάπτυξη και η προβολή της τοπικής πολιτιστικής 
δημιουργίας και ιδιαίτερα η υποστήριξη των αυτόνομων 
πρωτοβουλιών των νέων σε ολο το φάσμα της τέχνης και 
της καλλιτεχνικής έκφρασης. 

ζ) Η μελέτη και ανάπτυξη της πολιτιστικής υποδομής 
καθώς και της ανάλογης υποδομής για την αναβάθμιση 
του λαϊκού αθλητισμού. 

η) Η εκπόνηση μελετών που συμβάλλουν στην ανάπτυ¬ 
ξη της περιοχής. 

θ) Η παροχή υπηρεσιών και η υλοποίηση προγραμμά¬ 
των,για τους κατοίκους και τους επισκέπτες, με ειδικές 
ανάγκες και για τα άτομα της τρίτης ηλικίας. 

Ειδικότερα, η Επιχείρηση μπορεί να αναλάβειτην οργά¬ 
νωση της λειτουργίας ΚΑΠΗ, στο οποίο θα παρέχονται 
κοινωνικές, συμβουλευτικές, υποστηρικτικές, ιατρικές, 
κ.λ.π., υπηρεσίες σε άτομα της τρίτης ηλικίας, καθώς και 
κάθε συναφής, με την εύρυθμη λειτουργία του ΚΑΠΗ, 
δραστηριότητα. 

ι) Η παροχή υπηρεσιών φύλαξης - δημιουργικής απα¬ 
σχόλησης παιδιών, με την οργάνωση και λειτουργία βρε¬ 
φονηπιακών και παιδικών σταθμών. 

ια) Η οργάνωση και λειτουργία Κέντρου Οικογένειας, 
μέσω του οποίου θα παρέχονται υπηρεσίες, συμβουλές 
και κάθε είδους υποστήριξη σε εργαζόμενες ή άνεργες 
γυναίκες, σε νέες μητέρες, στα νέα ζευγάρια, στις μονο- 
γονεϊκές οικογένειες. 

ιβ) Η ανάληψη της υπηρεσίας καθαριότητας, και ειδικό¬ 
τερα η περισυλλογή και αποκομιδή των απορριμμάτων 
του Δήμου, η καθαριότητα και απολύμανση των κοινό¬ 
χρηστων χώρων του Δήμου,η καθαριότητα των κτιρίων 


που στεγάζουν υπηρεσίες, οργανισμούς, επιχειρήσεις, 
κ.λ.π. του Δήμου, και άλλων δημοσίων φορέων, η εκτέλε¬ 
ση προγραμμάτων περιβαλλοντικής εκπαίδευσης και ευ- 
αισθητοποίησης, αυτοτελώς ή σε συνεργασία με τους 
φορείς του Δήμου ή άλλους Φορείς καθώς και η ανάληψη 
οποιασδήποτε άλλης δραστηριότητας σχετικής με την 
διαχείρηση των απορριμμάτων και το περιβάλλον. 

ιγ) Η προστασία του φυσικού και δομημένου περιβάλ¬ 
λοντος του Δήμου και ειδικότερα η εκπόνηση μελετών, η 
διεξαγωγή ερευνών, η κατασκευή τεχνικών έργων η εκτέ¬ 
λεση εργασιών, η παροχή συμβουλών, κ.λπ. για την προ¬ 
στασία και βελτίωση του φυσικού και δομημένου περι¬ 
βάλλοντος, καθώς και η εκτέλεση αναπτυξιακών έργων, 
στην περιοχή του Δήμου, που ανταποκρίνονται στους 
σκοπούς και τις δυνατότητες της Επιχείρησης και ανατί¬ 
θενται σε αυτήν από το Δημόσιο, το Δήμο, Νομικά Πρό¬ 
σωπα του Δημοσίου, ΟΤΑ, επιχειρήσεις ΟΤΑ, κ.λ.π. 

ιδ) Η οργάνωση και λειτουργία Πολιτιστικού - Πνευματι¬ 
κού Κέντρου, στο οποίο θα ενταχθούν τμήματα κινηματο¬ 
γράφου, χορού, μουσικής, μπαλέτου, ζωγραφικής, ενόρ¬ 
γανης γυμναστικής, αθλητισμού (ποδόσφαιρο, καλαθό¬ 
σφαιρα, αντισφαίριση, σκάκι,κ.λ.π). 

ιε) Η ανάληψη της έισπραξης των Δημοτικών τελών και 
η παροχή στον Δήμο εξειδικευμένων υπηρεσιών (διοικη¬ 
τικών και επιστημονικών). Οι εξειδικευμένες αυτές υπη¬ 
ρεσίες μπορούν να παρέχονται, κατόπιν σχετικής ανάθε¬ 
σης και συμφωνίας και σε άλλους ΟΤΑ ή και σε άλλους 
Φορείς. 

ιστ) Η βοήθεια και υποστήρηξη γενικά του Δήμου στο 
αναπτυξιακό έργο της. 

ιζ) Η οργάνωση και διεξαγωγή Σεμιναρίων,Συνεδρίων, 
Εκδηλώσεων και γενικά αναπτυξιακών προγραμμάτων ή 
η συμμετοχή σε αυτά, τόσο στην περιοχή του Δήμου Λει- 
ανοκλαδίου όσο και στην ευρύτερη περιοχή. 

ιη) Η αναζήτηση και χρήση νέων τεχνολογιών και καινο¬ 
τομιών σε αναπτυξιακά θέματα. 

ιθ) Η εκπόνηση μελετών, η ανάληψη πρωτοβουλιών, η 
εκτέλεση έργων, για την αστική ανάπτυξη και την ανά¬ 
πτυξη της υπαίθρου. 

κ) Η ανάληψη της λειτουργίας των Λαϊκών Αγορών και 
αξιοποίησή τους πρός όφελος του Δήμου,των συναλλασ¬ 
σόμενων πολιτών, παραγωγών και εμπόρων και του συ¬ 
νόλου της τοπικής οικονομίας. 

κα) Η ανάληψη της λειτουργίας των Δημοτικών (τ. Κοι¬ 
νοτικών Κοιμητηρίων και η διοργάνωση της κάθε είδους 
σχετικών τελετών.) 

κβ) Η διοργάνωση κάθε είδους πολιτιστικών εκδηλώσε¬ 
ων, εκθέσεων, επιδείξεων, εορταστικών, παραδοσιακών, 
κ.α. εκδηλώσεων, κ.λ.π., είτε για την προώθηση και προ¬ 
βολή των σκοπών του Δήμου ή της Επιχείρησης, είτε, κα¬ 
τόπιν ανάθεσης, για την αντίστοιχη προώθηση και προβο¬ 
λή άλλων Φορέων. 

κγ) Η παραγωγή,αξιοποίηση και εκμετάλευση κάθε 
μορφής επικόινωνιακού υλικού (έντυπα, ραδιοφωνικές 
και τηλεοπτικές εκπομπές, νΐϋΕΟ,κ.λ.π), που προάγουν 
τους αναπτυξιακούς σκοπούς του Δήμου καθώς και η ορ¬ 
γάνωση και λειτουργία Γραφείου Τύπου και Δημοσίων 
Σχέσεων. 

κδ) Η εκμετάλευση των αμμοχαλικορυχείων του π. 
Σπερχειού καθώς και άλλων περιοχών του Δήμου όπου 
μπορούν να εκτελεσθούν εργασίες αμμοληψίας. 

κε) Η εκμετάλλευση των κοινοχρήστων χώρων του Δή¬ 
μου (βοσκοτόπων, καλλιεργήσιμων εκτάσεων) των χώ- 

ρων αναψυχής και αναψυκτηρίων, καθώς και τη φύλαξη 
και συντήρηση αθλητικών χώρων. 

3. Η επιχείρηση διοικείται από δμελές Δοικητικό Συμ¬ 
βούλιο,του οποίου τα μέλη ορίζονται, μαζί με τους Ανα¬ 
πληρωτές τους, από το Δημοτικό Συμβούλιο. 

Ειδικότερα, το Διοικητικό Συμβούλιο της Επιχείρησης 
αποτελείται από το Δήμαρχο ή ενα (1) Δημοτικό Σύμβου¬ 
λο,ως Πρόεδρο, από δύο (2) Δημοτικούς Συμβούλους, ένα 
(1) εκπρόσωπο Κοινωνικού Φορέα της περιοχής και ένα (1) 
κάτοικο ή δημότη του Δήμου Λειανοκλαδίου που έχει πεί¬ 
ρα ή γνώσεις σχετικές με το αντικείμενο της Επιχείρησης. 

4. Η διάρκεια της Επιχείρησης είναι πενήντα (50) χρόνια 
απάτη δημοσίευση της ιδρυτικής πράξης της (εγκριτικής 
απόφασης του Γενικού Γραμματέα της Περιφέρειας Στε¬ 
ρεός Ελλάδας στην Εφημερίδα της Κυβέρνησης. 

5. Έδρα της επιχείρησης είναι ο Δήμος Λειανοκλαδίου. 

6. Ο Δήμος Λειανοκλαδίου διαθέτει στην Επιχείρηση 
χρηματικό ποσό 2.000.000 δρχ. ως αρχικό κεφάλαιό της. 

7. Πόροι της επιχείρησης είναι τα έσοδα που προέρχο¬ 
νται από την άσκηση της δραστηριότητάς της,την υλο¬ 
ποίηση Προγραμματικών Συμβάσεων,την εφαρμογή το¬ 
πικών περιφερειακών, εθνικών ή ευρωπαϊκών προγραμ¬ 
μάτων, την αξιοποίηση της περιουσίας της, από δάνεια, 
δωρεές κληρονομιές, κληροδοσίες και από κάθε είδους 
επιχορηγήσεις. 

8. Η Επιχείρηση διαλύεται: 

α) με απόφαση Δημοτικού Συμβουλίου,σύμφωνα με τον 
ισχύοντα ΔΚΚ. 

β) όταν λήξει,χωρίς να παραταθεί,η διάρκειά της και 

γ) σε περίπτωση πτώχευσης. 

Την διάλυση της Επιχείρησης, ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση γί¬ 
νεται με εκκαθαριστές, που ορίζονται από το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιούνται 
τα περιουσιακά στοιχεία και πληρώνονται τα χρέη της Επι¬ 
χείρησης. Το υπόλοιπο περιέχεται στο δήμο Λειανοκλαδίου. 

9. Η συγκρότηση, η λειτουργία και οι αρμοδιότητες των 
οργάνωντης Επιχείρησης, η διοίκηση, η οργάνωση, η λει¬ 
τουργία, η διαχείρηση, και η εποπτείατης Επιχείρησης, 
διέπονται από τις σχετικές με τις Δημοτικές και Κοινοτικές 
Επιχειρήσεις διατάξεις των άρθρων 277 επ. του Δ.Κ.Κ. 
(Π.Δ) 410/95). 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
έτους 2001 ύψους 2.000.000. δρχ. 

11. Εγγράφει στον Κ.Α 212.9β ποσό δρχ. 2.000.000 για 
την διάθεσή του στην εν λόγω Επιχείρηση και ψηφίζει την 
πίστωση αυτή για το σκοπό αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Νοεμβρίου 2001 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

I. ΓΡΑΦΙΤΗΣ 

-♦- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στη Μπουγιουκλή Ασημίνα του Λουκά. 

Ο ΝΟΜΑΡΧΗΣ ΒΟΙΩΤΙΑΣ 

Με την 6860/16.11.2001 απόφαση του Βοηθού Νομάρ¬ 


χη Βοιωτίας έχει χορηγηθεί στη Μπουγιουκλή Ασημίνα 
του Λουκά, άδεια ασκήσεως επαγγέλματος Κοινωνικού 
Λειτουργού. 

Ο Βοηθός Νομάρχης 

ΛΟΥΚΑΣ ΑΝΕΣΤΗΣ 

-♦- 

Αριθ. 2921/Φ.30.1. (8) 

Κατανομή κενών οργανικών θέσεων Ε.Τ.Π. στα τμήματα 
των Σχολώντου Τ.Ε.Ι. Κρήτης. 

Ο ΠΡΟΕΔΡΟΣ ΤΟΥ Τ.Ε.Ι. ΚΡΗΤΗΣ 

Έχοντας υπόψη: 

1. Τις διατάξειςτου Ν. 1404/1983 

Έχοντας υπόψη: 

1. Τις διατάξεις του Ν. 1404/1983. (ΦΕΚ/173 τ. 
Α'/24.11.1983), Δομή, λειτουργία των Τ.Ε.Ι. 

2. Τις διατάξεις του Ν. 2916/2001 (ΦΕΚ 114/τ. 
Α/11.6.2001), άρθρα4, Ε'15,7. 

3. Την αρ. ΔΙΠΠ/Φ. Εγκρ. 10/οικ. 15070/6.7.2001 από¬ 
φαση επιτροπής άρθρου 2. παρ. 1 της αρ. 55/1998 ΠΥΣ 
(άρθρο 1 παρ. 51 του Ν. 2412/1996), έγκριση 204 θέσεων 
ΕΤΠ, έκτων οποίων 17 για το ΤΕΙ Κρήτης. 

4. Το με αρ. Ε5/2546/24.9.2001 έγγραφο του ΥΠΕΠΘ. 
ως προς την διαδικασία πρόσληψης ΕΤΠ. 

5. Το με αρ. 268/11.9.2001 πρακτικό Συμβουλίου τμή¬ 
ματος Δομικών έργων για προκήρυξη 1 θέσης ΕΤ.Π. 

Το με αρ. 219/1.10.2001 πρακτικό Συμβουλίου Γενικού 
τμήματος θετικών Επιστημών για προκήρυξη 2 θέσεων 
Ε.Τ.Π. 

Το μεαρ. 119/14.9.2001 πρακτικό του τμήμ. Κοινωνικής 
Εργασίας για προκήρυξη 1 θέσης Ε.Τ.Π. 

Το με αρ. 140/12.9.2001 πρακτικό του τμήματος Νοση¬ 
λευτικής για προκήρυξη 1 θέσης Ε.Τ.Π. 

Το με αρ. 367/13.9.2001 πρακτικό του τμήμ. Φυτικής 
Παραγωγής για προκήρυξη 1 θέσης Ε.Τ.Π. 

Το με αρ. 416/13.9.2001 πρακτικό του τμήματος ΘΕ. ΚΑ. 
για προκήρυξη 1 θέσης Ε.Τ.Π. 

Το μεαρ. 249/22.10.2001 πρακτικό Συμβουλίου Σχολής 
Λογιστικής για προκήρυξη 1 θέσης Ε.Τ.Π. 

Το με αρ. 249/22.11.2001 πρακτικό Συμβουλίου Σχολής 
για το Τμήμα Τουριστικών 1 θέσης Ε.Τ.Π. 

Το με αρ. 797/6.9.2001 πρακτικό Συμβουλίου Τ.Ε.Ι. για 
το Τμήμα Διατροφής και Διαιτολογίας, για προκήρυξη 2 
θέσεων Ε.Τ.Π. 

Το με αρ. 797/6.9.2001 πρακτικό Συμβουλίου Τ.Ε.Ι. για 
το Τμήμα Τεχν. Συστ. Διαχ. Φυσικών Πόρων για προκήρυ¬ 
ξη 2 θέσεων Ε.Τ.Π. 

Το με αρ. 797/6.9.2001 πρακτικό Συμβουλίου Τ.Ε.Ι. για 
το Τμήμα Μουσικής Τεχνολογίας και Ακουστικής για προ¬ 
κήρυξη 2 θέσεων Ε.Τ.Π. Το με αρ. 797/6.9.2001 πρακτικό 
του τμήματος Εφαρμοσμένης Πληροφορικής και Πολυ¬ 
μέσων για προκήρυξη 2 θέσεων Ε.Τ.Π. 

6. Το με αρ. 805/1.11.2001 απόσπασμα του Συμβουλίου 
του Τ.Ε.Ι. Κρήτης. 

7. Την ΥΑ Ε5/1390/29.7.1198 (ΦΕΚ 142/Τ. Ν.Π.Δ.Δ./ 
10.8.1998) με την οποία διαπιστώθηκε η εκλογή Προέ¬ 
δρου και Αντιπροέδρου ΤΕΙ Κρήτης, σε συνδυασμό με την 
διάταξη της παρ. 18 του αρ. 6του Ν. 2909/2001 (ΦΕΚ90/τ 
Α72.5.2001) με την οποία παρατάθηκε η θητεία τους. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Κατανέμουμε δεκαεφτά (17) κενές οργανικές θέσεις Ει¬ 
δικού Τεχνικού Προσωπικού (ΕΤΠ) στα παρακάτω τμήμα¬ 
τα των Σχολώντου Ιδρύματος μας. 

1. Τμήμα Δομικών Έργων: Μια (1) κενή οργανική θέση 
Ε.Τ.Π. στην ειδικότητα Τεχνολόγου Μηχανικού Δομικών 
Έργων 

2. Γενικό Τμήμα Θ.Ε.: Δυο (2) κενές οργανικές θέσεις 
ΕΤΠ στις ειδικότητες: 

α) Τεχνολόγου Ηλεκτρολόγου 

β) Τεχνολόγου Πετρελαίου ή Τεχνολόγου Τροφίμων ή 
Συντηρητή Αρχαιοτήτων & έργων τέχνης ή Μηχανολόγου 
με εμπειρία σε εργαστήρια Χημείας Τεχν. Υλικών ή επαγ¬ 
γελματική εμπειρία σε χημική Βιομηχανία 

3. Τμήμα Εφ. Πληροφορικής και Πολυμέσων: Δυο (2) κε¬ 
νές οργανικές θέσεις Ε.Τ.Π. στις ειδικότητες: 

α) Πτυχίο τμ. Η/Υ ή Πληροφορικής ή Ηλεκτρονικής ή 
Ηλεκτρολογίας ή άλλο συναφούς ειδικότητας 4/ετής εργ. 
ή επαγγελματική Εμπειρία σε διαχείριση τηλεττ/κών δι¬ 
κτύων και δικτύων υπολογιστών και σε οργάνωση - υπο¬ 
στήριξη εργαστηρίων Υπολογιστών. 

β) Πτυχίο τμήματος Η/Υ ή Πληροφορικής ή Ηλεκτρονι¬ 
κής ή Ηλεκτρολογίας ή άλλο συναφούς ειδικότητας 

4/ετής εργαστηριακή ή επαγγελματική πείρα σε διαχεί¬ 
ριση τηλεπικοινωνιακών δικτύων και δικτύων υπολογι¬ 
στών και σε οργάνωση - υποστήριξη εφαρμογών πολυμέ¬ 
σων. 

4. Τμήμα Κοιν. Εργασίας: Μια(1) κενή οργανική θέση 
ΕΤΠ στην ειδικότητα Κοινωνικής Εργασίας δ.Τμήμα Νο¬ 
σηλευτικής: Μια (1) κενή οργανική θέση ΕΤΠ στην ειδικό¬ 
τητα Νοσηλευτικής και καλή γνώση Η/Υ. 

6. Τμήμα Φυτικής Παραγωγής: Μια (1) κενή οργανική 
θέση ΕΤΠ στην ειδικότητα Δενδροκομίας με έμφαση στις 
καλλιέργειες Μεσογειακών και Υποτροπικών περιοχών. 

7. Τμήμα ΘΕ.ΚΑ.: Μια (1) κενή οργανική θέση ΕΤΠ στην 
ειδικότητα Φυτοπροστασία - Φυτοπαθολογία. 

8. Τμήμα Τεχν. Συστημάτων Διαχ/σης Φυσικών Πόρων: 
Δυο (2) κενές οργανικές θέσεις ΕΤΠ στηνειδ. Ηλεκτρονικής. 

9. Τμήμα ΜουσικήςΤεχνολ. & Ακουστικής: Δυο (2) κενές 
οργανικές θέσεις ΕΤΠ σης ειδικότητες: 

α. Μια (1) θέση προγραμματιστού - ειδικού δικτύων Η/Υ 
με πτυχίο προγραμματιστού ή επιστήμης Υπολογιστών ή 
Ηλεκτρονικού ή Μηχανικού Η/Υ. 

Εξειδίκευση στην Τεχν. Η/Υ (3οΐΙ ή ΗαιτΙννεΓΘ) με εμπει¬ 
ρία στην εγκατάσταση, υποστήριξη και εφαρμογές δι¬ 
κτύων Η/Υ. 

β. Μια (1) θέση Μηχανικού Ήχου - Ηχολήπτη με πτυχίο 
Ηλεκτρονικού ή Ηλεκτρολόγου Μηχανικού ή πτυχίο Μη¬ 
χανικού ήχου ή ηχοληψίας. 

Εξειδίκευση στην εγκατάσταση και εξυπηρέτηση ηχητι¬ 
κών εγκαταστάσεων δΐυόίο και ΡΑ και στις τεχνικές ηχο¬ 
ληψίας - ηχογράφησης και παραγωγής για δισκογραφία. 

10. Τμήμα Λογιστικής: Μια (1) κενή οργανική θέση ΕΤΠ 
στην ειδικότητα Λογιστικής με γνώσεις χειρισμού Η/Υ στα 
προγράμματα «Ευρωφάσμα - ορίζοντες» ΕχοθΙΙ. 

11. Τμήμα Τουρ. Επιχ/σεων: Μια (1) κενή οργανική θέση 
ΕΤΠ στην ειδικότητα εφαρμογής Τουριστικών - Ξενοδο¬ 
χειακών Προγραμμάτων με χρήση Η/Υ. 

12. Τμήμα Διατροφής καιΔιαιτολογίας: 2 κενές οργανι¬ 
κές θέσεις ΕΤΠ στις ειδικότητες: 

α) Μια (1) θέση ειδικότητας Πληροφορικής με καλή 
γνώση και χρήση Λογισμικού πακέτου 3Ρ35, υποστήριξη 
Η/Υ και 3όπιίηί5ΐΓ3ΐίη9 σε ννίπόοννε 2000. 

β) Μια (1) θέση ειδικότητας Διαιτολογίας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 19 Νοεμβρίου 2001 
Ο Πρόεδρος 

ΜΑΡΚΟΣ ΚΑΡΑΝΑΣΤΑΣΗΣ 

- ♦ - 

(9) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡυΧΟΤΙΩΕ ΝΑ3υΐΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 16709/26-10-2001 απόφαση του Εθνικού Οργα¬ 
νισμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΡϋΧΟΤΙΩΕ ΝΑ3υΕΕ. 

Δραστική ουσία: ΡΕΙΓΠ0Α30ΝΕ ΡΡΟΡΙΟΝΑΤΕ 
Μορφές/ Περιεκτικότητα: Ρινικές σταγόνες, εναιώρημα 
(ΜΙΑΣ ΔΟΣΗΣ) 400πιθ9/0,4ΜΙ_ΑΜΡ 
Δικαιούχους σήματος: ΟΙ_ΑΧΟ ΟΒΟυΡ Ι_ΤΌ, ΕΝΟΙΑΝΩ 
Υπεύθυνος κυκλοφορίας: ΘΕΑΧΟ \Λ/ΕΙ_ΕΟΟΜΕ ΑΕΒΕ. 

Η Διευθύντρια 
ΙΟΥΛΙΑ ΓΙΩΤΑΚΗ 
-♦- 

( 10 ) 

Ανάκληση άδειας κυκλοφορίας κτηνιατρικών φαρμακευ¬ 
τικών προϊόντων - ΟΑΒϋΟΧΙΝ, ΕΙΟυΐΟΗΙΟΒ & ΟΗΕΟ- 
ΒΑ50ΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 44670/26.10.2001 απόφαση του Εθνικού Οργα¬ 
νισμού Φαρμάκων, ανακλήθηκε, βάσει των διατάξεων του 
άρθρου 41 της Κοινής Υπουργικής Απόφασης αρ. 
310584/ 98, η άδεια κυκλοφορίας των κάτωθι κτηνιατρι¬ 
κών φαρμακευτικών προϊόντων: 

ΟΑΒϋΟΧΙΝ 0.03πις|/πιΙ & Ο.Ιδπιρ/πιΙ (ελιξήριο), 
ϋΟΙΙΙΟΗΙΟΒ (ωτικό ελαιώδες εναιώρημα) & 
0ΗΕ0ΒΑ30ΝΕ (αλοιφή οφθαλμική). 

Διότι: 

Α) η εταιρεία υπέβαλε την υπ’ αριθμ. 32356/7.9.2001 αί¬ 
τηση ανάκλησης. 

Β) δεν υπέβαλε στοιχεία για την ελαχιστοποίηση των 
κινδύνων μετάδοσης ζωικών σπογγοειδών εγκεφαλοπα- 
θειών μέσω των κτην/κών - φαρμ/κών προϊόντων. 

Η Διευθύντρια 
ΙΟΥΛΙΑ ΓΙΩΤΑΚΗ 
-♦- 

( 11 ) 

Χορήγηση άδειας κυκλοφορίας φαρμακευτικού 
ιδιοσκευάσματος ΙΖΕΤΑΡΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 43617/19.10.2001 απόφαση του Εθνικού Οργα¬ 
νισμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΙΖΕΤΑΡΙΝ. 

Δραστική ουσία: ΜΑΟΒΟΘΟΙ 3350 + ΡΟΤΑ35ΙΙΙΜ 
0ΗΙ_0ΒΙ0Ε + 300ΐυΜ 

0ΗΕ0ΒΙ0Ε+300ΙΙΙΜ ΒΙ0ΑΒΒ0ΝΑΤΕ+500ΙΙΙΜ 3υΐ- 
ΡΑΤΕ 

Μορφές/ Περιεκτικότητα: Κόνις για ενέσιμο διάλυμα - 
Ρ0.0Β.30Ε (3Ό) 

Δικαιούχους σήματος: ΒΑΓΑΒΜ ΑΕΒΕ 
Υπεύθυνος κυκλοφορίας: ΒΑΕΑΒΜ ΑΕΒΕ. 

Η Διευθύντρια 

ΙΟΥΛΙΑ ΓΙΩΤΑΚΗ 
-♦- 

( 12 ) 

Χορήγηση άδειας κυκλοφορίας ραδιοφαρμακευτικού 
ιδιοσκευάσματος ΜΑΟΒΟΤΕΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 43518/24.10.2001 απόφαση του Εθνικού Οργα¬ 
νισμού Φαρμάκων χορηγήθηκε, βάσει των διατάξεων του 
άρθρου 3 της Κοινής Υπουργικής Απόφασης Α6/3114/92, 
άδεια κυκλοφορίας στο ραδιοφαρμακευτικό ιδιοσκεύα¬ 
σμα ΜΑΟΒΟΤΕΟ. 

Μορφή: Κόνις για ενέσιμο εναιώρημα 2,Οπΐ9/\/ΙΑΙ_ (ΚΙΤ) 
Δικαιούχου: ΝΥΟΟΜΕΟΑΜΕΒ5ΗΑΜ 30ΒΙΝ 3ΒΙ_, ΙΤΑΕΥ 
Υπεύθυνου κυκλοφορίας: ΝΥΟΟΜΕϋ ΑΜΕΒ5ΗΑΜ ΑΕ 
Η Διευθύντρια 
ΙΟΥΛΙΑ ΓΙΩΤΑΚΗ 


( 13 ) 

Χορήγηση άδειας κυκλοφορίας φαρμακευτικού 
ιδιοσκευάσματος ΑίΙΒΟΧΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 43444/18.10.2001 απόφαση του Εθνικού Οργα¬ 
νισμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΑΙύΒΟΧΙΝΕ. 

Δραστική ουσία: ΟΕΤΙΒΙΖΙΝΕ ΟΙΗΥΟΒΟΟΗΕΟΒΙϋΕ 

Μορφές/Περιεκτικότητα: Επικαλυμμένο με λεπτό υμέ- 
νιο δισκίο.- Γ.Ο.ΤΑΒ ΙΟπιρ/ΤΑΒ 

Δικαιούχους σήματος: ΑΙΙΒΟΒΑ ΡΗΑΒΜΑΟΕΤϋΟΑΙ.3 
ΕΠΕ 

Υπεύθυνος κυκλοφορίας: ΑΙΙΒΟΒΑ ΡΗΑΒΜΑΟΕΤυ- 
ΟΑΙ_3 ΕΠΕ. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




